open-index/open-wikipedia-markdown huggingface dataset:
யூரோசுகாப்டர்

**யூரோசுகாப்டர்** (*Euroscaptor*) என்பது *தால்பிடே* குடும்பத்தைச் சேர்ந்த பாலூட்டி பேரினமாகும். இப்பேரினச் சிற்றினங்கள், சீனா, தெற்கு மற்றும் தென்கிழக்கு ஆசியாவில் காணப்படுகின்றன. இது அக்டோபர் 2021 நிலவரப்படி பின்வரும் சிற்றினங்களைக் கொண்டுள்ளது.

* பெரும் சீன சிற்றெலி, (*யூரோசுகாப்டர் கிராண்டிசு*)
* குளோசின் சிற்றெலி, (*யூரோசுகாப்டர் குளோசி*)
* குசுநெட்சோவின் சிற்றெலி, (*யூரோசுகாப்டர் கசுநெட்சோவி*)
* நீள மூக்கு சிற்றெலி, (*யூரோசுகாப்டர் லாங்கிரோ*, இசுட்ரிசு)
* மலேசிய சிற்றெலி, (*யூரோசுகாப்டர் மலையனுசு*)
* இமயமலை சிற்றெலி, (*யூரோசுகாப்டர் மைக்ருரசு*)
* நகோக் லின் சிற்றெலி, (*யூரோசுகாப்டர் நகோக்லின்ஹென்சிசு*)
* ஓர்லோவின் சிற்றெலி, (*யூரோசுகாப்டர் ஓர்லோவி*)
* சின்னப் பல் சிற்றெலி, (*யூரோசுகாப்டர் பார்விடென்சு*)
* வியட்நாமிய சிற்றெலி, (*யூரோசுகாப்டர் சுபனுரா*)

## மேற்கோள்கள்

பகுப்பு:பாலூட்டிப் பேரினங்கள்
உம்சுங்கு

**உம்சுங்கு** (*Umchung*) என்பது இந்தியாவின் சிக்கிம் மாநிலத்தில் உள்ள மேற்கு சிக்கிம் மாவட்டத்தில் இடம்பெற்றுள்ள ஒரு மக்கள் தொகை கணக்கெடுப்பு கிராமமாகும். 2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, உம்சுங்கு கிராமத்தில் மொத்தம் 2,035 பேர் இருந்தனர். இதில் 1,050 ஆண்களும் 985 பெண்களும் அடங்குவர்.

## மேற்கோள்கள்

பகுப்பு:சிக்கிம் மாநிலத்திலுள்ள ஊர்களும் நகரங்களும்
அதல்வாரா கலன்

**அதல்வாரா கலன்** (*AdalwaraKalan*)  என்பது இந்தியாவின் இராசத்தான் மாநிலத்தில் இருக்கும் சவாய் மாதோபூர் மாவட்டத்தில் உள்ள ஒரு கிராமம் ஆகும்.

## மக்கள் தொகையியல்
2011ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, அதல்வாரா கலன் கிராமத்தின் மக்கள் தொகை 1914 ஆகும். இதில் 979 ஆண்களும் 935 பெண்களும் இருந்தனர்.  இந்தக் கிராமத்தில் 479 குடும்பங்கள் இருந்தன. மக்கள் தொகையில் 24.67% பேர் 6 வயதுக்குட்பட்டவர்கள். அதல்வாரா கலனின் கல்வியறிவு விகிதம் 56.13% ஆகும். இது இராசத்தானின் சராசரி கல்வியறிவு விகிதமான 66.11% என்பதைவிடக்  குறைவாகும். இதில் ஆண்களின் கல்வியறிவு விகிதம் 76.97%, பெண்களின் கல்வியறிவு விகிதம் 34.17% ஆகும். இந்திய அரசியலமைப்பின் பஞ்சாயத்து ராச்சு  சட்டத்தின்படி, சர்பஞ்சு கிராமத்தின் தலைவராக உள்ளார்.

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
அல்டாப் ஊசைன் மசூம்தார்

**அல்டாப் ஊசைன் மசூம்தார்** (*AltafHussainMazumdar*) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தின் மேனாள் சட்ட மன்ற உறுப்பினரான இவர் அசாம் மாநிலத்தின் பர்கலா சட்டமன்றத் தொகுதியில் 1967,1983, 1985 ஆம் ஆண்டில் இந்திய தேசிய காங்கிரசு கட்சியின் வேட்பாளராகப் போட்டியிட்டு வெற்றிபெற்றார். 1983 ஆம் ஆண்டு அசாம் சட்டமன்றத் தேர்தலில் சனதா கட்சியின் உறுப்பினராக சோனாய் தொகுதியிலிருந்தும் இவர் தேர்ந்தெடுக்கப்பட்டார்.

## மேற்கோள்கள்

பகுப்பு:அசாம் சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய அரசியல்வாதிகள்
சுக்குநூறானது சிக்குறு

"**சுக்குநூறானது சிக்குறு**" என்ற பாடலானது ஜெயசிக்குறு வெற்றிச்சமரின் போது வெளிவந்த போரிலக்கியப் பாடலாகும். புதுவை இரத்தினதுரை எழுதிய இப்பாடலை தமிழீழ இசைக்குழுவின் இசையில் எஸ். ஜி. சாந்தன், ஜெயா சுகுமார் ஆகியோர் இணைந்து பாடியுள்ளனர். இப்பாடலானது "*ஜெயசிக்குறு பாடல்கள்*" என்னும் பாடல் தொகுப்பில் இடம்பெற்றது. இப்பாடல் நையாண்டித் தன்மையுடையதாக துள்ளிசை வடிவத்தில் அமைந்துள்ளது.

## முழுப் பாடல்

பல்லவி
சுக்குநூறானது சிக்குறு - வந்து
சும்மா கிடந்து அது முக்குது
அக்குவேர் ஆணிவேரானது - ஜெய
சிக்குறு ஆடாமல் நிக்குது
அனுபல்லவி
புஞ்சிபண்டா தம்பி புஞ்சிபண்டா - வந்து
தேதி குறிக்கிறாயே புஞ்சிபண்டா
பன்னிரெண்டு மாதமாய் புஞ்சிபண்டா - என்ன
பண்ணுறாய் சொல்லடா புஞ்சிபண்டா
சரணம்
வன்னியை என்னென்று எண்ணினாய் - ரத்
வத்தையின் சொல்லையா நம்பினாய்
கண்டியின் வீதியில் ஏறினாய் - வந்து
காட்டுக்குள் ஏனடா சாகிறாய்
பாதை பிடித்தெங்கு போகப்போறாய் - புலி
பாயும் பொழுதெங்கு ஓடப்போறாய்
தேதி குறித்து யாழ்ப்பானம் போறோம் - வா
மீதி அடிதர அங்கு வாறோம்
பண்டாரவன்னியனின் தேசமடா - பிர
பாகரன் வாழ்கின்ற காலமடா
உன்னால் முடிந்தது ஒன்றுமில்லை - வன்னிக்
குள்ளே புகுந்தவர் வென்றதில்லை


## மேற்கோள்கள்
* 
* 
* 
பகுப்பு:ஈழப் போராட்டப் பாடல்கள்
சிகாவா சட்டமன்றத் தொகுதி

**சிகாவா சட்டமன்றத் தொகுதி** *(Sihawa Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது தம்தரி மாவட்டத்தில் அமைந்துள்ளது. சிகாவா, காங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
சிவப்பு (திரைப்படம்)

***சிவப்பு*** (*Sivappu*) என்பது 2015 ஆம் ஆண்டு சத்யசிவா இயக்கிய இந்திய தமிழ்த் திரைப்படமாகும். இது முக்தா பிலிம்ஸ் மற்றும் புன்னகை பூ கீதா ஆகியோரால் தயாரிக்கப்பட்டது. இந்தியாவில் உள்ள இலங்கை தமிழ் அகதிகளின் அவல நிலையைக் காட்டும் இந்தப் படத்தில் ராஜ்கிரண், நவீன் சந்திரா, ரூபா மஞ்சரி ஆகியோர் நடித்தனர். இப்படத்திற்கு என். ஆர். ரகுநந்தன் இசையமைத்தார்.

## நடிகர்கள்
* கோணாராக ராஜ்கிரண்
* பாண்டியனாக நவீன் சந்திரா
* பார்வதியாக ரூபா மஞ்சரி
* தம்பி ராமையா
* ஏ. வெங்கடேஷ்
* அரசியல்வாதியாக செல்வா
* காவல் அதிகாரியாக போஸ் வெங்கட்
* போராட்டக்காரராக பூ ராமு
* அல்வா வாசு

## தயாரிப்பு
*[[கழுகு (2012 திரைப்படம்)|கழுகு]]* படம் வெளியானதைத் தொடர்ந்து, சத்யசிவா உடனடியாக 2012 ஏப்ரலில் தனது அடுத்த படமாக *அந்தி மழை மேகம்* என்ற பெயரிலான படத்தைத் தொடங்கினார். இது தமிழ்நாட்டில் கட்டுமானத் தொழிலாளர்களாக பணிபுரியும் இலங்கை அகதிகளின் வாழ்க்கையைக் கூறுவதாகும்.  பின்னர் இயக்குனர் படத்தின் பெயரை *சிவப்பு*  என்று மாற்றினார். புதிய தலைப்பானது காதல், கோபம், வறுமை, வன்முறை, பொதுவுடமை ஆகிய கருப்பொருள்களைக் குறிக்கிறது என்பதைத் தெரிவித்தார். 2012 ஆகத்தில் தயாரிப்பு பணி தொடங்கியது. தெலுங்கு நடிகர் நவீன் சந்திரா மற்றும் ரூபா மஞ்சரி ஆகியோர் முக்கிய ஜோடியாக நடிக்கத் தேர்ந்தெடுக்கப்பட்டனர். சத்யராஜ், செல்வா, தம்பி ராமையா ஆகியோர் முக்கிய வேடங்களில் நடிக்க உள்ளதாகவும், ஒளிப்பதிவை மது அம்பாட் மேற்கொள்வதாகவும், படத்தொகுப்பை காசி விஸ்வநாத்தனும், இசையமைப்பை சி. சத்யா மேற்கொள்வதாகவும் அறிவிக்கப்பட்டது.

2012 ஆம் ஆண்டின் பிற்பகுதியிலும் 2013 ஆம் ஆண்டிலும் படப் பணிகள் வேகமாக முன்னேறியன. சத்யராஜுக்குப் பதிலாக ராஜ்கிரண் நடித்தார். படத்தின் இசையமைப்பாளராக என். ஆர். ரகுநந்தன் பொறுப்பேற்றார்.

## இசை
இந்தப் படத்திற்கு என். ஆர். ரகுநந்தன் இசையமைத்தார்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (March 2024)">மேற்கோள் தேவை</span>]]* &#x5D;

## வரவேற்பு
இந்தப் படம் சராசரி விமர்சனங்களைப் பெற்றது. விமர்சகர்கள் நடிகர்களின் நடிப்பையும் மது அம்பாட்டின் ஒளிப்பதிவையும் பாராட்டினர். அதே நேரத்தில் காதல், நகைச்சுவை போன்றவற்றை கதையில் நம்பமுடியாத அளவு கலக்கப்பட்டிருப்பதைப் பற்றி குறை கூறினர்.  

## மேற்கோள்கள்

## வெளி இணைப்புகள்
* 
பகுப்பு:2015 தமிழ்த் திரைப்படங்கள்
திருப்புகலூர்

**திருப்புகலூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.
## அமைவிடம்
திருப்புகலூர், கடல் மட்டத்திலிருந்து சுமார் 27.42 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** திருப்புகலூர் ஊரின் அஞ்சல் குறியீட்டு எண் 609704 ஆகும்.

** திருப்புகலூர் ஊரில் அக்கினிபுரீசுவரர் கோயில் என்ற சிவன் கோயில் அமையப் பெற்றுள்ளது. இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

** திருப்புகலூர் பகுதியானது, நாகப்பட்டினம் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
## மேற்கோள்கள்

பகுப்பு:நாகப்பட்டினம் மாவட்டத்திலுள்ள ஊர்களும் நகரங்களும்
மனேபங்கு

**மனேபங்கு** (*Maneybung*) என்பது இந்தியாவின் சிக்கிம் மாநிலத்தில் உள்ள மேற்கு சிக்கிம் மாவட்டத்தில் இடம்பெற்றுள்ள ஒரு கிராமமாகும். 2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மனேபங்கு  கிராமத்தில் மொத்தம் 3,407 பேர் இருந்தனர். இக்கிராமத்தின் கல்வியறிவு சதவீதம் 71.18% ஆகும். மனேபங்கு கிராமம் மனேபங்கு-டெண்டம் சட்டமன்றத் தொகுதியாலும் சிக்கிம் நாடாளுமன்றத் தொகுதியாலும்  நிர்வகிக்கப்படுகிறது.

## மேற்கோள்கள்

பகுப்பு:சிக்கிம் மாநிலத்திலுள்ள ஊர்களும் நகரங்களும்
குசுநெட்சோ சிற்றெலி

**குசுநெட்சோ சிற்றெலி** (*Kuznetsov 's mole*) என்பது *தால்பிடே* குடும்பத்தைச் சேர்ந்த பாலூட்டி சிற்றினமாகும். இது வடக்கு வியட்நாமிலும் தெற்கு சீனாவிலும் காணப்படுகிறது. உருசிய அறிவியல் அகாதமியினைச் சேர்ந்த உருசியா பாலூட்டிவியலாளர் ஜெர்மன் வி. குசுநெட்சோவின் நினைவாக இதன் சிற்றினம் பெயரிடப்பட்டது.

## வகைப்பாட்டியல்
*யூ. குசுநெட்சோவி*, ஓர்லோவின் சிற்றெலி (*யூ. ஓர்லோவி*) உடன் முன்பு நீண்ட மூக்கு சிற்றெலியின் (*யூ லாங்கிரோசுட்ரிசு*) மக்கள்தொகையாகக் கருதப்பட்டது, ஆனால் 2016ஆம் ஆண்டு ஆய்வில் இவற்றைத் தனித்துவமான இனங்களாகப் பிரிக்க போதுமான மரபணு வேறுபாடு கண்டறியப்பட்டது. சிவப்பு நதி முக்கிய புவியியல் தடையாக *யூ. குசுநெட்சோவி* வேறுபடுவதற்கு வழிவகுத்தது. இது *யூ. ஓர்லோவியின்* சகோதர இனமாகும்.

## பரவல்
இது வடகிழக்கு வியட்நாமிலிருந்து வின்க் ஃபூக், காவோ புங் மாகாணங்களில் 750 முதல் 950 மீட்டர் உயரத்தில் பதிவு செய்யப்பட்டுள்ளது. தென்கிழக்கு சீனாவில் உள்ள குவாங்சியில் ஒரு பதிவும் இந்த இனத்தைச் சேர்ந்ததாக இருக்கலாம். இது சிவப்பு ஆற்றின் கிழக்கே காணப்படுகிறது.

## விளக்கம்
இது யூ. லாங்கிரோசுட்ரிசு, யூ. ஆர்லோவி ஆகியவற்றுடன் ஒப்பிடக்கூடிய பெரிய அளவிலான சிற்றெலி ஆகும். உருவவியல் ரீதியாக, இதன் பெரிய, தடி வடிவ வால், பெரிய மண்டை ஓடு, குறுகிய கடவாய் பல் வரிசைகள், பரந்த அலகு ஆகியவற்றால் வேறுபடுத்தலாம்.

## மேற்கோள்கள்

பகுப்பு:எலிகள்
பகுப்பு:வியட்நாமிய உயிரினங்கள்
பகுப்பு:சீனாவின் பாலூட்டிகள்
பிட்ரகுண்டா

**பிட்ரகுண்டா** (*Bitragunta*) என்பது இந்திய நாட்டின் ஆந்திரப் பிரதேச மாநிலத்திலுள்ள நெல்லூர் மாவட்டத்தில் இருக்கும் போகோலு மண்டலத்தில் உள்ள கிராமம் ஆகும். போகோலு மண்டலம் காவாலி வருவாய் பிரிவில் இடம்பெற்றுள்ளது. இது நெல்லூர் நகர்ப்புற மேம்பாட்டு ஆணையத்தின் ஒரு பகுதியாகும்.

பிட்ரகுண்டா மண்டல மையமான போகோலுவில் இருந்து 9 கிலோமீட்டர் தொலைவிலும், அருகிலுள்ள நகரமான காவிரியில் இருந்து 18 கிலோமீட்டர் தொலைவிலும் உள்ளது. 2011ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி இந்தக் கிராமத்தின் மக்கள் தொகை 3,482 ஆக் இருந்தது.960 வீடுகள் 1,927 எக்டேர் பரப்பளவில் உள்ளன.1,777 ஆண்களும்  1,705 பெண்களும் இருந்தனர். பட்டியல் சாதியினர் 689 பேரும் பட்டியல் பழங்குடியினர் 753 பேரும் அப்போது இருந்தனர்..

## மேற்கோள்கள்

பகுப்பு:நெல்லூர் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பசுமைவழிச் சாலை தொடருந்து நிலையம்

**பசுமைவழிச் சாலை தொடருந்து நிலையம்** (*Greenways Road railway station*) என்பது சென்னை பறக்கும் தொடருந்து திட்ட வழித்தடத்தில் உள்ள ஒரு தொடருந்து நிலையமாகும். இது சென்னையில் பசுமைவழிச் சாலையில் அமைந்துள்ள பிரத்தியேகமாக சென்னை பறக்கும் தொடருந்து திட்ட சேவை நிலையமாகும்.

## வரலாறு
சென்னை பறக்கும் தொடருந்துத் திட்டத்தின் வலையமைப்பில் இரண்டாம் கட்டத்தின் ஒரு பகுதியாக பசுமைவழிச் சாலை நிலையம் 26 சனவரி 2004 அன்று திறக்கப்பட்டது.

## அமைப்பு
பசுமைவழிச் சாலை தொடருந்து நிலையம் உயர்த்தப்பட்ட நிலையம் ஆகும். இது பக்கிங்காம் கால்வாயின் கிழக்குக் கரையில் பக்கிங்காம் கால்வாய் அடையாறு நதியுடன் இணைவதற்கு அருகில் கட்டப்பட்டுள்ளது. சென்னை பறக்கும் தொடருந்துத் திட்டப் பாதையில் உள்ள மற்ற நிலையங்களைப் போலவே, பசுமைவழிச் சாலையிலும் 2 பக்க நடைமேடைகள் உள்ளன. ஒவ்வொரு தளத்தின் நீளமும் 280 மீட்டர் ஆகும். நிலைய கட்டிடம் அதன் அடித்தளத்தில் 3,300 சதுர மீட்டர் வாகன நிறுத்துமிடத்துடன் உள்ளது.

## நிலைய அமைப்பு

## வரிசை
வேளச்சேரி செல்லும் பறக்கும் தொடருந்துத் திட்டப் பாதையில் பசுமைவழிச் சாலை பத்தாவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய எட்டு நிலையமாக உள்ளது.

## மேலும் காண்க
* சென்னை பறக்கும் தொடருந்துத் திட்டம்
* சென்னை புறநகர் இருப்புவழி
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னை போக்குவரத்து
பாசினேனிப்பள்ளி

**பாசினேனிப்பள்ளி** (*Basinenipalli*) என்பது  இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தின் சீதாராமபுரம் மண்டலத்தில் உள்ள ஒரு கிராமமாகும். மண்டல தலைமையகமான சீதாராமபுரத்திலிருந்து 10 கி.மீ தொலைவிலும், அருகிலுள்ள நகரமான கவாலியிலிருந்து 70 கி.மீ தொலைவிலும் அமைந்துள்ளது.

2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்தக் கிராமத்தின்   மக்கள் தொகை 2364 ஆக இருந்தது.  பாசினேனிப்பள்ளி 802 எக்டேர் பரப்பளவில் பரவியுள்ளது. கிராமத்தில் 510 வீடுகள் இருந்தன. கிராமத்தில் 1,210 ஆண்களும் 1,154 பெண்களும் இருந்தனர்.  பட்டியல் சாதியினர் மக்கள் தொகை 690 ஆகவும் பட்டியல் பழங்குடியினர் மக்கள் தொகை 87 ஆகவும் இருந்தது..

## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:நெல்லூர் மாவட்டம்
மாரிபாடு

**மாரிபாடு** (*Marripadu*) என்பது  இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தில் உள்ள ஒரு மண்டல தலைமையகமும் கிராமமுமாகும். நெல்லூர் மாவட்டத்தின் எல்லையில் இக்கிராமம் அமைந்துள்ளது. இங்கு புகையிலை உற்பத்தி  செய்யப்படுகிறது. போகேரு என்ற சிறிய ஆற்றின் கரையில் கிராமம் உள்ளது. சோமசிலா திட்டம், உதயகிரி ஆகியவை அருகிலுள்ள சுற்றுலாத் தலங்களாகும். நெல்லூர் மக்களவைத் தொகுதியின் ஆத்மகூர் சட்டமன்றத் தொகுதியின் கீழ் நிர்வகிக்கப்படுகிறது.

## மேற்கோள்கள்

பகுப்பு:நெல்லூர் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பீமவரப்பாடு

**பீமவரப்பாடு** (*Bheemavarappadu*) என்பது  இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தின் கொண்டாபுரம் மண்டலத்தில் உள்ள ஒரு கிராமமாகும்.

பீமவரப்பாடு மண்டல தலைமையகமான கொண்டபுரத்திலிருந்து 14 கி.மீ தொலைவிலும், அருகிலுள்ள நகரமான கவாலியிலிருந்து 30 கி.மீ தொலைவிலும் அமைந்துள்ளது. 2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்தக் கிராமத்தின் மக்கள் தொகை 1,085 என இருந்தது. கிராமம் 741 எக்டேர் பரப்பளவில் பரவியிருந்தது. 296 வீடுகள் இருந்தன. இந்தக் கிராமத்தில் 554 ஆண்களும் 531 பெண்களும் இருந்தனர். பட்டியல் சாதியினர் மக்கள் தொகை 411 ஆகவும் பட்டியல் பழங்குடியினர் மக்கள் தொகை 3 ஆகவும் இருந்தது.

## மேற்கோள்கள்

பகுப்பு:நெல்லூர் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
மைபாடு

**மைபாடு** (*Mypadu*) என்பது  இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தில் உள்ள இந்துகுர்பேட்டை மண்டலத்தில் இருக்கும் ஒரு கிராமமாகும். மைபாடு கிராமம் மண்டல தலைமையகமான இந்துகுருபேட்டாவிலிருந்து 10 கி.மீ தொலைவிலும், அருகிலுள்ள நகரமான நெல்லூரிலிருந்து 21 கி.மீ தொலைவிலும் அமைந்துள்ளது.  இங்குள்ள கடற்கரை ஒரு சுற்றுலாத் தலமாகும். விடுமுறை நாட்களிலும் வார இறுதி நாட்களிலும் பலர் இக்கடற்கரையைப் பார்வையிடுகிறார்கள்.

## புவியியல்
மைபடுவின் புவியியல் ஆயத்தொலைவுகள் 14° 30' 0" வடக்கு, 80° 10' 0" கிழக்கு என்று குறிக்கப்படுகிறது.

## மக்கள் தொகையியல்
2011ஆம் ஆண்டு மேற்கொள்ளப்பட்ட  இந்திய மக்கள் தொகை கணக்கெடுப்பின்படி, இந்தக் கிராமத்தின்  மக்கள்தொகை 6,532 ஆகும். இங்கு 1,773 வீடுகள் 895 எக்டேர் பரப்பளவில் பரவியுள்ளன. மக்கள் தொகையில் 3,319 ஆண்கள் மற்றும் 3,213 பெண்கள் உள்ளனர். பட்டியல் சாதியினர் மக்கள் தொகை 641 ஆகவும் பட்டியல் பழங்குடியினர் மக்கள் தொகை 571 ஆகவும் இருந்தது..

## மேலும் காண்க
*மைபாடு கடற்கரை
## மேற்கோள்கள்

## வெளி இணைப்புகள்

*Andhra Pradesh State Tourism Hotels in Maipadu

பகுப்பு:நெல்லூர் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
குரூத் சட்டமன்றத் தொகுதி

**குரூத் சட்டமன்றத் தொகுதி** *(Kurud Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது தம்தரி மாவட்டத்தில் அமைந்துள்ளது. குரூத், மகாசமுந்து மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
நூருல் அக் சௌத்தரி

**நூருல் அக் சௌத்தரி** (*NurulHaqueChoudhury*) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தின் மேனாள் சட்ட மன்ற உறுப்பினரான இவர் அசாம் மாநிலத்தின் சொணாய் சட்டமன்றத் தொகுதியில் 1972,1983 ஆம் ஆண்டில் இந்திய தேசிய காங்கிரசு கட்சியின் வேட்பாளராகப் போட்டியிட்டு வெற்றிபெற்றார்.

## மேற்கோள்கள்

பகுப்பு:அசாம் சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய அரசியல்வாதிகள்
ரெட்ட தல

**ரெட்ட தல** என்பது வெளிவரவிருக்கும் அதிரடித் தமிழ்த் திரைப்படமாகும். இப்படத்தை கரிஸ் திருக்குமரன் இயக்கியுள்ளார். அருண் விஜய், சித்தி இதானி, தன்யா இரவிச்சந்திரன் ஆகியோர் நடித்துள்ளனர்.

## கதைச் சுருக்கம்
காளி (அருண் விஜய்) மற்றும் ஆந்த்ரே (சித்தி இத்நானி) ஆகிய இருவரும் அனாதைகள். இருவரும் சிறு வயதில் எதிர்ச்சியாக சந்தித்து நட்பு கொள்கிறார்கள். பாண்டிச்சேரியைச் சேர்ந்த காளி, வேலைக்காக ஊரைவிட்டு சென்று ஐந்து ஆண்டுகளுக்குப் பிறகு திரும்பி வருகிறான். ஆனால் ஆந்த்ரே பணத்தின் மீது அதீத ஆசை கொண்டவளாக மாறி, காதலை விட பணம் முக்கியம் என்று நிபந்தனை வைக்கிறாள்.

காளி மல்பே உபேந்திரா என்ற பணக்காரரை சந்திக்கிறான். அவன் தன்னைப் போலவே தோற்றமளிக்கிறான். காளியும் ஆந்த்ரேயும் உபேந்திராவைக் கொலை செய்து அவனது அடையாளத்தை எடுத்துக்கொண்டு அவனது செல்வத்தைப் பெற திட்டமிடுகிறார்கள்.

பின்னர், உபேந்திரா வெறும் சாதாரண மனிதர் அல்ல என்பது வெளிப்படுகிறது. அவரது உண்மையான இயல்பு படத்தின் முக்கிய திருப்பத்தை உருவாக்குகிறது. காளி எதிர்கொள்ளும் பிரச்சினைகளும், ஆள் மாறாட்டம் ஆகியவை கதையின் மீதி பகுதி.

## கதை மாந்தர்கள்

## தயாரிப்பு
இப்படத்தின் படபிடிப்பு ஏப்பிரல் 2024இல் தொடங்கியது. படத்தின் முதல் தூண்டோட்டம் 7 ஆகத்து 2025இல் வெளியானது. படத்தின் இசை உரிமத்தை டி சீரிஸ் நிறுவனம் பெற்றுள்ளது. திசம்பர் 25, 2025இல் திரைப்படம் வெளியானது.

## விமர்சனங்கள்
தினமணி நாளிதழில் வந்த விமர்சனத்தில், "ரெட்ட தல - இரண்டு தலை இருந்தால் எவ்வளவு பலமோ அவ்வளவு வலியும் இருக்கிறதல்லவா?!" என்று எழுதி  பதிப்பீடுகளை வழங்கினர். ஆனந்த விகடன் வலைதளத்தில் வந்த விமர்சனத்தில், "நல்லதொரு கதைக்கு ஏற்ற திரைக்கதையும் ஸ்டேஜிங்கும் இல்லாததால், இந்த 'ரெட்ட தல'-யில் ஒரு தலை கூட நிமிரவில்லை" என்று எழுதினர். 

## மேற்கோள்கள்

## வெளியிணைப்புகள்
*

பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:அருண் விஜய் நடித்த திரைப்படங்கள்
பகுப்பு:சாம் சி. எஸ். இசையமைத்த திரைப்படங்கள்
சித்தி இத்னானி

**சித்தி இத்னானி** (பிறப்பு 10 சனவரி 1996) ஒர் இந்திய நடிகையாவார். இவர் பெரும்பாலும் தமிழ் மற்றும் தெலுங்கு மொழிகளில் பிரதானமாக நடித்து வருகிறார். இவர் 2018இல் *ஜம்பா லக்கிடி பம்பா* என்னும் தெலுங்குத் திரைப்படம் மூலம் அறிமுகமானார். வெந்து தணிந்தது காடு (2022) திரைப்படத்தில் *பாவை* என்னும் கதாபாத்திரத்தில் நடித்ததின் மூலம் பிரபலமானார். தி கேரளா ஸ்டோரி (2023) திரைப்படத்தின் மூலம் இந்தித் திரைபடத்தில் அறிமுகமானார்.

## மேற்கோள்கள்

## வெளியிணைப்புகள்

* 
* 
* 

பகுப்பு:வாழும் மக்கள்
பகுப்பு:இந்திய நடிகைகள்
தங்கவேலாயுதபுரம்

**தங்கவேலாயுதபுரம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது திருக்கோவில் பிரதேச செயலாளர் பிரிவில் அமைந்துள்ளது. இது அக்கரைப்பற்றுக்குத் தெற்கே சுமார் 25 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. 

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:அம்பாறை மாவட்டத்தில் உள்ள ஊர்களும், நகரங்களும்
சௌத் கா பர்வாரா

**சௌத் கா பர்வாரா** (*ChauthKaBarwara*)  என்பது இந்தியாவின் இராசத்தான் மாநிலத்தில் இருக்கும் சவாய் மாதோபூர் மாவட்டத்தில் உள்ள ஒரு கிராமம் ஆகும். இங்குள்ள சௌத் மாதா கோயிலுக்காகவும் இக்கிராமம் அறியப்படுகிறது.

சௌத் கா பர்வாரா நகரம் இராசத்தானின் தோங்கு-சவாய் மாதோபூர் மக்களவைத் தொகுதிக்கு உட்பட்டதாகும். இந்த நகரத்தின் சட்டமன்றத் தொகுதி கந்தர் ஆகும். இங்குள்ள சௌத் மாதா கோயில் இராசத்தான் மாநிலம் முழுவதும் பிரபலமானது. சௌத் கா பர்வாரா நகரம் ஆரவல்லி மலைத்தொடரின் மடியில் அமைந்துள்ளது. இது மீனா மற்றும் குர்ச்சார் ஆதிக்கம் செலுத்தும் பகுதியாகும். பர்வாரா என்ற பெயரில் பிரபலமான இந்த சிறிய நகரம், சம்வத்து 1451ஆம் ஆண்டில்   சௌத் மாதாவின் பெயரில் சௌத் கா பர்வாரா என்று பிரபலமாகி இன்றுவரை தொடர்கிறது. சௌத் மாதா கோயிலைத் தவிர, இந்த நகரத்தில் குர்ஜார்கள் மற்றும் லார்ட் மீனின் புரவலரான பகவான் சிறீ  தேவ்நாராயண் கோயிலும் உள்ளது. சௌத் மாதா அறக்கட்டளை தர்மசாலா அனைத்து மதங்களைப் பின்பற்றுபவர்களுக்கும் தங்குவதற்கு ஒரு முக்கியமான இடமாகும்.

## மேற்கோள்கள்
ஆண்களுக்கான வளைதடிப் பந்தாட்ட ஆசிய கோப்பை 2025

**ஆண்கள் வளைதடிப் பந்தாட்ட ஆசிய கோப்பை 2025** (*2025 Men's Hockey Asia Cup*) என்பது ஆசிய வளைதடிப் பந்தாட்ட கூட்டமைப்பால் ஏற்பாடு செய்யப்படும் போட்டியாகும். இப்போட்டியானது நான்கு ஆண்டுகளுக்கு ஒருமுறை நடைபெறும் ஆசிய சர்வதேச ஆண்கள் வளைதடிப் பந்தாட்ட வாகையாளர் ஆசிய கோப்பையின் 12வது பதிப்பாகும்.
இது இந்தியாவின் இராஜ்கிரகம் விளையாட்டு வளாகத்தில் உள்ள பீகார் விளையாட்டு பல்கலைக்கழக வளைதடிப் பந்தாட்ட விளையாட்டரங்கில் ஆகத்து 29 முதல் செப்டம்பர் 7, 2025 வரை நடைபெற்றது. கோவிட்-19 காரணமாக முந்தைய போட்டி 2022க்கு தாமதமான பின்னர் போட்டி இதன் வழக்கமான நான்கு ஆண்டு சுழற்சிக்குத் திரும்பியது.

நடப்பு வெற்றியாளரான தென் கொரியா அணி, இறுதிப் போட்டியில் இந்திய அணியிடம் தோல்வியடைந்து இரண்டாம் இடத்தைப் பிடித்தது. வெற்றி பெற்ற இந்திய அணி, 2026 ஆண்கள் சர்வதேச வளைதடிப் பந்தாட்ட உலகக் கோப்பைக்கு தகுதி பெற்றது.

2025 ஏப்ரல் 22 அன்று  லஷ்கர்-ஏ-தொய்பா, ஹிஸ்புல் முஜாகிதீன் ஆகிய அமைப்பால் நடந்த பகல்காம் பயங்கரவாத தாக்குதலில் தொடர்ந்து, இந்தியாவிற்கும் பாக்கித்தானுக்கும் இடையே ஒரு நெருக்கடி ஏற்பட்டது. இதனை காரணம் காட்டி பாக்கித்தான் பின்வாங்கியது. மேலும் நடுநிலையான இதில் போட்டியை நடத்தக் கோரியது. பின்னர் தமிழ்நாட்டில் நடைபெற்ற 2025 இளையோர் உலகக் கோப்பையிலிருந்தும் விலகியது. அந்நாட்டுக்குப் பதிலாக வங்கதேச அணி இந்தியா வந்தது. ஓமனும் விலகியதால், கசக்கஸ்தான் அணி அதற்குப் பதிலாக இந்தியா வந்தது.

## மேற்கோள்கள்

## வெளி இணைப்புகள்
*FIH website

பகுப்பு:வளைதடிப் பந்தாட்ட போட்டிகள்
பகுப்பு:இந்தியாவில் வளைதடிப் பந்தாட்டம்
மங்கொம்பு - 20

**மங்கொம்பு - 20** *(MO 20 - Gouri)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். மங்கொம்பு - 4 மற்றும் **Cul. 25331** ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 2002 ஆம் ஆண்டு வெளியிடப்பட்ட இந்நெல் வகை, **கௌரி** என்ற பெயரிலும் அழைக்கப்படுகிறது.

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 – 120 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். நடுத்தர உயரத்தில் வளரக்கூடிய இதன் நெற்பயிர், சாய்ந்து விடாமல் நிற்கக்கூடியது, மேலும் இலையுரை கருகல் நோயை மிதமாக எதிர்க்கும் தன்மையுடைய இது,  குட்டநாட்டின் புஞ்சா மற்றும் கூடுதல் பயிர் பருவங்களுக்கு ஏற்றதாக கருதப்படும் இந்நெல் இரகம், கரி நிலங்களில் முண்டகன் (குளிர்காலம்) பருவத்தில் இரட்டை பயிர் செய்யப்படும்  ஈரமான நிலங்களில் முதல் மற்றும் இரண்டாவது பயிர் பருவங்களுக்கும் உகந்ததாக உள்ளது.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
இந்திரா நகர் தொடருந்து நிலையம்

**இந்திரா நகர் தொடருந்து நிலையம்** (*Indira Nagar railway station*) என்பது  சென்னை பறக்கும் தொடருந்து திட்ட வழித்தடத்தில் உள்ளது. இரசாயன தொழில்நுட்பக் கழகத்திற்கு எதிரே ராஜீவ் காந்தி சாலையில் அமைந்துள்ள இந்த நிலையம் சென்னை பறக்கும் தொடருந்து திட்டத்தில் பிரத்தியேகமாக சேவை செய்கிறது. இந்திரா நகரில் உள்ள கால்வாய் கரை சாலை வழியாகவும் இந்த நிலையத்தை அணுகலாம்.

## வரலாறு
சென்னை பறக்கும் தொடருந்து திட்ட வழித்தட வலையமைப்பில் இரண்டாம் கட்டத்தின் ஒரு பகுதியாக இந்திரா நகர் நிலையம் 26 சனவரி 2004 அன்று திறக்கப்பட்டது.

## அமைப்பு
இந்த உயர்த்தப்பட்ட நிலையம் பக்கிங்காம் கால்வாயின் மேற்குக் கரையில் கட்டப்பட்டுள்ளது. இந்நிலைய மேடையின் நீளம் 280 மீ ஆகும். நிலைய கட்டடம் அதன் அடித்தளத்தில் 1,350 சதுர மீட்டர் வாகன நிறுத்துமிடத்துடன் கூடியது.

### நிலைய அமைப்பு

## சேவை
இந்திரா நகர் தொடருந்து நிலையம் உயர்த்தப்பட்ட நிலையம் ஆகும். இது பக்கிங்காம் கால்வாயின் மேற்குக் கரையில் கட்டப்பட்டுள்ளது. நடை மேடையின் நீளம் 280 மீ ஆகும். நிலைய கட்டிடம் அதன் அடித்தளத்தில் 1,350 சதுர மீட்டர் வாகன நிறுத்துமிடம் உள்ளது.

## மேலும் காண்க
* சென்னை பறக்கும் தொடருந்துத் திட்டம்
* சென்னை புறநகர் இருப்புவழி
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னையில் உள்ள தொடருந்து நிலையங்கள்
மங்கொம்பு - 21

**மங்கொம்பு - 21** *(MO 21 - Pratheeksha)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **சதாப்தி** *(SATABDI IET 4786)* மற்றும் மங்கொம்பு - 8 ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 2010 ஆம் ஆண்டு வெளியிடப்பட்ட இந்நெல் வகையை, **பிரதீக்சா** அல்லது **பிரத்யசா** என்ற பெயரிலும் அழைக்கப்படுகிறது.

## பின்னணி
குறுகிய கால அளவில் அறுவடைக்கு தயாராகும் இந்த நெல் வகை, 100 – 110 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நீண்ட மற்றும் தடித்த, சிவப்பு நிறமாகும். மேலும் இலையுறை கருகல், இலையுறை அழுகல் மற்றும் பழுப்பு நிறத் தத்துப்பூச்சிக்கு எதிர்ப்புத் திறனும், மற்றும் அனைத்து பித்தப்பை பூச்சிகளுக்கும் மிதமான எதிர்ப்புத் திறன் கொண்டதுமான இந்நெல் இரகம், குட்டநாட்டின் நிலங்களுக்கு உகந்த பயிர் வகையாகும்.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
வேங்கை மாவீரரெல்லாம் சரித்திரவான்கள்

"**வேங்கை மாவீரரெல்லாம் சரித்திரவான்கள்**" என்ற பாடலானது தமிழீழ விடுதலைப் புலிகள் அமைப்பில் வீரச்சாவடைந்த மாவீரர்களின் கொள்கை உறுதிப்பாட்டையும் நல்லொழுக்கத்தையும் வெளிப்படுத்தும் முகமாகப் பாடப்பட்ட பாடலாகும். கோ. கோணேஸ் எழுதிய இப்பாடலை சிறீகுகனின் இசையில் எஸ். ஜி. சாந்தன் பாடியுள்ளார். இப்பாடலானது 1997ம் ஆண்டு மாங்குளத்தில் ஒலிப்பதிவு செய்யப்பட்டது. தனிப்பாடலாக வெளிவந்த இப்பாடல் நிதர்சனம் ஒளிவீச்சிலும் புலிகளின்குரல் வானொலியிலும் இடம்பெற்றது.

## முழுப் பாடல்

பல்லவி:
வேங்கை மாவீரரெல்லாம் சரித்திரவான்கள்,
வேலுப்பிள்ளை பிரபாகரன் சொல் நடந்தார்கள்!
தம் இனிய நாளையெல்லாம் தந்தார் அன்று - அதில்
நாளை எங்கள் சந்ததிகள் வாழ்வாரென்று!
சரணம்:
மாண்டவர்கள் மீண்டுமினிப் பிறப்பதில்லையே - எங்கள்
மாவீரர் புகழ் மண்ணில் இறப்பதில்லையே!
தமக்காக இவர்கள் என்றும் வாழ்ந்ததுமில்லை - இவர்
தாள்போற்ற மறுப்பவனும் தமிழனுமில்லை!
பொய், களவு, மது, மாது, புகை, சூது - என்றும்
புன்செயல்கள் இல்லை இவர் ஒருபோதும்.
பொன் பொருளில் ஆசையில்லை இவர்களுக்கு
புகழ் கொடுத்தார் ஈன்று பெற்ற தாய்களுக்கு!
தன்மானத் தமிழர்களாய் பிறந்தார்கள் - ஏற்றத்
தாழ்வின்றி ஒரு குலமாய் சிறந்தார்கள்.
உண்மையான இறைவன் இவர்கள் தானே - எங்கள்
உரிமைக்காய் ஈடுவைத்த மறவர்கள் தானே!


## மேற்கோள்கள்
* 
* 

பகுப்பு:ஈழப் போராட்டப் பாடல்கள்
காற்றில் ஏறிவரும்

"**காற்றில் ஏறிவரும்**" என்ற பாடலானது 1980-1990களில் தென்தமிழீழத்தில் சிறீலங்கா அதிரடிப்படையினரால் கொல்லப்பட்ட ஈழத்தமிழர்களின் நினைவாக வெளிவந்த போரிலக்கியப் பாடலாகும். போராளிக் கவிஞர் உதயலட்சுமி (அம்புலி) எழுதிய இப்பாடலை இசைப்பிரியனின் இசையில் மேரி பாடியுள்ளார். இப்பாடலானது 2005ம் ஆண்டு விடுதலைப் புலிகளின் ஜெயந்தன் படையணியின் வெளியீடான "*வெல்லும் வரை செல்வோம்*" என்னும் இறுவெட்டில் இடம்பெற்றது. இப்பாடல் நிதர்சனம் தர்மேந்திரா கலையகத்தில் மலையவன் அவர்களால் ஒலிப்பதிவு செய்யப்பட்டுள்ளது.

## முழுப் பாடல்

பல்லவி
காற்றில் ஏறிவரும் எங்கள் கதையைக் கொஞ்சம் கேளுங்கள்.
கண்ணீர்க் கடலோடும் வாழ்க்கைப் படகைப் பாருங்கள்.
படுவான்கரையின் சிவப்பு நிறம் - அதுவே எங்கள் வாழ்வின் நிறம்.
எழுவான் கதிர்கள் மேனி தொடும் - இனியெம் வாழ்வு மேலுயரும்.
சரணம்
வாவியில் பாடும் மீன்களுக்கு எங்கள் மேனியை தீனாய்ப் போட்டனர்!
கூப்பிய கைகளை வெட்டி எறிந்து பிள்ளைகள் உயிரைக் குடித்தனர்!
மகிழடித்தீவின் மரங்களைக் கேளும் - உயிர் விலை என்ன, கூறிவிடும்!
கொக்கட்டிச்சோலை மணல் வெளி எங்கும் குருதியே கோலம் கீறியது.
இருவிழி நிறையக் கனவுகளோடு எழுவாய் எழுவாயம்மா நீ!
பூபதித் தாயின் பூமியில் பிறந்தாய், புயல்களின் வடிவம் அன்றோ நீ!
மலைகளைத் தாவும் காற்றின் வேகம் மனங்களுக்குண்டு எழுவாய் நீ!
எவரோ எழுதும் சிலை நீ இல்லை, அலைகடல் போல எழுவாய் நீ!
கோவில்களோடு தெய்வங்கள் சாக வைத்த நெருப்பு எரியுது!
தேவியர் பாட்டில் தென்றல்கள் மாறி தேய்பிறை வானம் அழுகுது!
வயல்வெளி எங்கும் பயிர்களின் நாற்று வன்முறைத் தீயில் அவிகிறது!
அதிரடிக்காரன் எழுதிய தீர்ப்பே எங்களின் விதியாய் மாறியது!


## இவற்றையும் பார்க்கவும்
* கொக்கட்டிச்சோலைப் படுகொலைகள், 1987

## மேற்கோள்கள்
* 
* 
* 
* 
* 
* 
* 

பகுப்பு:ஈழப் போராட்டப் பாடல்கள்
கள்ளப்பெரம்பூர் பறவைகள் காப்பகம்

**கள்ளப்பெரம்பூர் பறவைகள் காப்பகம்** (*Kallaperambur Lake Bird Sanctuary*) என்பது இந்திய மாநிலமான தமிழ்நாட்டின் தஞ்சாவூர் மாவட்டத்தில் அமைந்துள்ள ஒரு பாதுகாக்கப்பட்ட பகுதி ஆகும். இங்கு பறவைகள் சரணாலயம் அமைக்கப்பட்டுள்ளது. இப்பறவைகள் காப்பகம் 0.64 சதுர கிமீ (0.25 சதுர மைல்) பரப்பளவைக் கொண்டுள்ளது. இப்பகுதி பறவைகள் காப்பகமாக 2015-இல் அறிவிக்கப்பட்டது. கள்ளப்பெரம்பூர் பறவைகள் சரணாலயத்தில் இதுவரை 145 பறவைச் சிற்றினங்கள் வருகைதந்துள்ளன.

## மேற்கோள்கள்

பகுப்பு:தஞ்சாவூர் மாவட்ட ஏரிகள்
பகுப்பு:தமிழ்நாட்டிலுள்ள தேசியப் பூங்காக்கள்
திருவான்மியூர் தொடருந்து நிலையம்

**திருவான்மியூர் தொடருந்து நிலையம்** (*Thiruvanmiyur railway station*) இந்தியாவின் என்பது  சென்னை பறக்கும் தொடருந்து திட்ட வழித்தடத்தில் உள்ள தொடருந்து நிலையமாகும். இது தரமணியில் இராஜீவ் காந்தி சாலையில்  டைடல் பூங்காவிற்கு எதிரே அமைந்துள்ளது.இந்த நிலையம் சென்னை பறக்கும் தொடருந்து திட்டத்தில் பிரத்தியேகமாக சேவை செய்கிறது.

## வரலாறு
சென்னை பறக்கும் தொடருந்து திட்ட வலையமைப்பின் இரண்டாம் கட்டத்தின் ஒரு பகுதியாக திருவன்மியூர் தொடருந்து நிலையம் சனவரி 26, 2004 அன்று திறக்கப்பட்டது. தொடங்கும் நேரத்தில் இது முனைய நிலையமாக இருந்ததால், தொடருந்துகள் மேல் மற்றும் கீழ் திசைகளுக்கு திசை திருப்ப ஆரம்பத்தில் ஒரு குறுக்குவழி இந்நிலையத்தில் திட்டமிடப்பட்டது. இருப்பினும், பாலாசுட்லெசு தடத்திற்கான திருத்தப்பட்ட திட்டத்தில் இந்த தேவையை திட்ட நிர்வாகம் சேர்க்கத் தவறியதால் இது ஒருபோதும் உணரப்படவில்லை. திருமயிலை, திருவான்மியூர் (வேளச்சேரி நிலையத்திற்கு முன்பு இருந்த ஒரு நிலையம்) இடையேயான மேல் மற்றும் கீழ் வழித்தடங்கள் 2003ஆம் ஆண்டில் முடிக்கப்பட்டன. நிலச்சரிவு காரணமாக திருவன்மியூரைத் தாண்டி மீதமுள்ள பணியின் பணிகள் தாமதமாகின. இதனால், திருமலை முதல் திருவன்மியூர் வரை செல்லும் தொடருந்துகள், மேல் திசையில் செல்லும் தொடருந்துகள் திரும்பும் பயணத்திற்கு கீழ் வழித்தடத்திற்கு கொண்டு செல்ல வேண்டியிருந்தது. கூடுதலாக, குறுக்குவெட்டு வழித்தடம் இல்லாமல் இரு வழித்தடங்களிலும் தொடருந்துகள் இயக்கப்படுவதால் பாதுகாப்பும் கேள்விக்குறியாக இருந்தது. இதனால் வேளச்சேரி வரை நிலையங்கள் அமைக்கும் வரை 'மேல்' பாதையில் மட்டுமே நீண்ட நேரம் தொடருந்துகள் இயக்கப்பட்டன. ₹1850 மில்லியன் செலவில் உருவாக்கப்பட்ட 'கீழ்த்தடம்' பல மாதங்களாக செயலற்ற நிலையில் இருந்தது.

## அமைப்பு
திருவான்மியூர் தொடருந்து நிலையம் பக்கிங்காம் கால்வாயின் மேற்குக் கரையில் உள்ளது. நடை மேடையின் நீளம் 280 மீட்டர் (920 அடி) ஆகும். நிலைய கட்டிடம் அதன் அடித்தளத்தில் 1,392 சதுர மீட்டர் (14,980 சதுர அடி) வாகன நிறுத்துமிடத்துடன் உள்ளது.

### நிலைய அமைப்பு

## சேவைகளும் மேம்பாடும்
திருவான்மியூர் தொடருந்து நிலையம் வேளச்சேரி செல்லும் பறக்கும் தொடருந்து திட்டப் பாதையில் பதினான்காவது நிலையமாகும். வேளச்சேரியிலிருந்து திரும்பும் திசையில், இது தற்போது சென்னை கடற்கரை நிலையத்தை நோக்கிய நான்காவது நிலையமாகும். இது பரங்கிமலை வரையிலான முழு நீள வழித்தடப் பாதை பணி முடிந்தவுடன் ஏழாவது நிலையமாக மாறும்.

## மேலும் காண்க
* சென்னை பறக்கும் தொடருந்துத் திட்டம்
* சென்னை புறநகர் இருப்புவழி
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னையில் உள்ள தொடருந்து நிலையங்கள்
சாந்த சக்குபாய் (1956 திரைப்படம்)

***சாந்த சக்குபாய்*** 1956 ஆம் ஆண்டு வெளியான ஒரு மொழிமாற்றுத் திரைப்படமாகும். கன்னட மொழியிலிருந்து தமிழாக்கம் செய்யப்பட்டது.  

ஸ்ரீ பாண்டுரங்கா புரொடக்ஷன்ஸ் என்ற பெயரில் பண்டரிபாய் தயாரித்த இத்திரைப்படத்தில் பி. அனுமந்தாச்சார், மாதவராவ், பாஸ்கர் ராவ், பண்டரிபாய், மைனாவதி, விமலானந்த தாஸ், எம். பிரபாகர ராவ், ரமாபாய், அன்னபூரணம்மா ஆகியோர் நடித்திருந்தனர். 

கிருஷ்ணன்-பஞ்சு இயக்கிய இத்திரைப்படத்தின் திரைக்கதையை ஹெச். எல். ஏன். சீம்ஹா எழுதியிருந்தார். எம். கே. ஆத்மநாதன் பாடல்களை எழுத, ஜி. கோவிந்தராஜுலு நாயுடு இசையமைத்திருந்தார். 

பகுப்பு: 1956 தமிழ்த் திரைப்படங்கள்
பிரேசில் அணில்

**பிரேசில் அணில்** (*சையூரசு ஏசுதுவானசு*) அல்லது குயனான் அணில் என்பது தென்னமெரிக்காவில் காணப்படும் ஒரு மர அணில் இனமாகும். இது தென்கிழக்கு கொலம்பியா, பிரேசில், கயானா, பிரெஞ்சு கயானா, சுரிநாம், வெனிசுவேலாவில் காணப்படுகிறது.

*சையூரசு ஏசுதுவானசு* என்பது ஒரு அடர் பழுப்பு நிற அணில் ஆகும். இது பழங்களையும் கொட்டைகளையும் முதன்மையாக உணவாகக் கொள்கிறது. ஆனால் முட்டைகளையும் பறவைகளின் குஞ்சுகளையும் வேட்டையாடவும் இவற்றால் முடியும்.

## மேற்கோள்கள்

* John F. Eisenberg and Kent H. Redford, 2000. Mammals of the Neotropics Volume 3 – The Central Neotropics – Ecuador, Peru, Bolivia, Brazil.

பகுப்பு:அணில்கள்
குன்டர்தேகி சட்டமன்றத் தொகுதி

**குன்டர்தேகி சட்டமன்றத் தொகுதி** *(Gunderdehi Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பாலோட் மாவட்டத்தில் அமைந்துள்ளது. குன்டர்தேகி, காங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
பெருவிளை

**பெருவிளை** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் கன்னியாகுமரி மாவட்டத்திலுள்ளது.
## அமைவிடம்
பெருவிளை, கடல் மட்டத்திலிருந்து சுமார் 62.75 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** பெருவிளை ஊரின் அஞ்சல் குறியீட்டு எண் 629003 ஆகும்.

** 2011 இந்திய மக்கள்தொகைக் கணக்கெடுப்பு அடிப்படையில், பெருவிளை ஊரின் மொத்த மக்கள் தொகை 6,090 பேர்  ஆகும். இதில் 3,012 பேர் ஆண்களும், 3,078 பேர் பெண்களும் ஆவர்.

** பெருவிளை ஊரில், இரவிகுளம் சாஸ்தா கோயில் என்ற கிராமக் கோயில் ஒன்றும், சொக்கநாதசுவாமி கோயில் என்ற சிவன் கோயில் ஒன்றும் அமைந்துள்ளன. இக்கோயில்கள் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது. மேலும், தெய்வி முருகன் கோயில் என்ற முருகன் கோயில் ஒன்றும் உள்ளது.

** பெருவிளை பகுதியானது, நாகர்கோவில் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
## மேற்கோள்கள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
அமாக்கினைட்டு

**அமாக்கினைட்டு** (*Amakinite*) என்பது   (Fe2+,Mg)(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். புரூசைட்டு குழுவைச் சேர்ந்த ஓர் ஐதராக்சைடு கனிமமாக இது வகைப்படுத்தப்படுகிறது. 1962 ஆம் ஆண்டு கண்டுபிடிக்கப்பட்டது. அமாக்கினைட்டு சற்று காந்தத்தன்மை கொண்டது.

பன்னாட்டு கனிமவியல் சங்கம் அமாக்கினைட்டு கனிமத்தை Amk என்ற குறியீட்டால் அடையாளப்படுத்துகிறது.

பொதுவாக கிம்பர்லைட்டு (வைரம் நிறைந்த வெடிக்கும் குழாயில் தோன்றும்) போன்ற பிற கனிமங்கள் அல்லது பாறைகளில் ஒரு குழு அல்லது அமைப்பிற்குள் உருவாகும் பிளவுபட்ட, வடிவமற்ற படிகங்களின் வடிவத்தில் தோன்றுகிறது. 

## மேற்கோள்கள்

* www.handbookofmineralogy.org
* webmineral.com
* www.mindat.org
பகுப்பு:ஆக்சைடு கனிமங்கள்
பகுப்பு:முக்கோணவமைப்புக் கனிமங்கள்
தரமணி தொடருந்து நிலையம்

**தரமணி தொடருந்து நிலையம்** (*Taramani railway station*) இந்தியாவின் என்பது  சென்னை பறக்கும் தொடருந்து திட்ட வழித்தடத்தில் உள்ள தொடருந்து நிலையமாகும்.

## வரலாறு
சென்னை பறக்கும் தொடருந்து திட்ட வலையமைப்பின் இரண்டாம் கட்டத்தின் ஒரு பகுதியாக திருவன்மியூர் தொடருந்து நிலையம் நவம்பர் 19, 2007 அன்று திறக்கப்பட்டது.

## அமைப்பு
தரமணி தொடருந்து நிலையத்தில் உள்ள பக்க நடை மேடைகளின் நீளம் 280 மீட்டர் (920 அடி) ஆகும். நிலைய கட்டிடம் அதன் அடித்தளத்தில் 9,080 சதுர மீட்டர் வாகன நிறுத்துமிடத்துடன் உள்ளது.

### நிலைய தளவமைப்பு

## சேவை
தரமணி தொடருந்து நிலையம் வேளச்சேரிக்கு செல்லும் சென்னை பறக்கும் தொடருந்து திட்டப் பாதையில் உள்ள பதினைந்தாவது நிலையமாகும். வேளச்சேரியிலிருந்து திரும்பும் திசையில், தற்போது சென்னை கடற்கரை நிலையத்தை நோக்கிய மூன்றாவது நிலையமாக உள்ளது. பெருங்குடி நிலையத்திற்கு 3.4 கிமீ நீளம், 18 மீ அகலம் கொண்ட அணுகல் சாலையும் வேளச்சேரியிலிருந்து தரமணி வரை தொடருந்துப் பாதையில் தரமணி நிலையம் கட்டப்பட்டுள்ளது.

## மேலும் காண்க
* சென்னை பறக்கும் தொடருந்துத் திட்டம்
* சென்னை புறநகர் இருப்புவழி
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னையில் உள்ள தொடருந்து நிலையங்கள்
அட்டோர் வடக்கு

**அட்டோர் வடக்கு** (*Attore North*) என்பது இந்தியாவின் கேரள மாநிலம்  திருச்சூர் மாவட்டத்தில் உள்ள ஒரு புறநகர் பகுதியாகும். அட்டோர் என்றும் அட்டோர் அங்காடி என்றும் இக்கிராமம் அறியப்படுகிறது. புழக்கல் வட்டாரத்தின் கொலாழி கிராமப் பஞ்சாயத்தின் நிர்வாகப் பகுதியில் இக்கிராமம் இடம்பெற்றுள்ளது. திருச்சூர் நகரத்திலிருந்து வடக்கே 6.5 கிலோமீட்டர் (4.0 மைல்) தொலைவில் அட்டோர் வடக்கு பகுதி அமைந்துள்ளது.

குடியேற்றம் தோன்றி முக்கிய கிராமமாக அமைந்த இடம் என்பதால் இதற்கு "அத்தோர் அங்காடி" ("அத்தோர் கிராமம்" என்று பொருள்) என்று பெயரிடப்பட்டது. 

அட்டோர் வடக்கு போத்தூர் மக்கள் தொகை கணக்கெடுப்பு நகரத்தில் சேர்க்கப்பட்டுள்ளது. போத்தூர் மூல்கன்னத்துகாவு அஞ்சல் அலுவலகம், 680581 என்ற அஞ்சல் குறியீட்டு எண் மூலம் அட்டோர் வடக்கு கிராமத்திற்கு சேவை செய்யப்படுகிறது.

## வரலாறு
இன்றைய அட்டோர் வடக்கு, பண்டைய காலத்தில், திருச்சூர் "தாலுகாவில் உள்ள விசயபுரத்தின் ஒரு பகுதியாக அட்டோர் தேசம் என்ற பெயரில் இருந்தது. 

அட்டோர்" என்ற பெயருக்கான மிகப் பழமையான குறிப்பு, இயேம்சு ரென்னெல் எழுதிய 1788 ஆம் ஆண்டு வெளியீடான "மெமோயர் ஆஃப் எ மேப் ஆஃப் இந்துசுத்தான் என்ற நூலில் காணப்படுகிறது.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:திருச்சூர் மாவட்டம்
அவனூர்

**அவனூர்** (*Avanur*) என்பது இந்தியாவின் கேரள மாநிலம்  திருச்சூர் மாவட்டத்தில் உள்ள ஒரு கிராமமாகும். அவனூர், திருச்சூர்-குன்னங்குளம் நெடுஞ்சாலையில் முண்டூர் சந்திப்பிலிருந்து கிழக்கே சுமார் 3 கி.மீ தொலைவிலும், திருச்சூர் நகரத்திலிருந்து சுமார் 8 முதல் 9 கி.மீ தொலைவிலும் உள்ளது.

2001 ஆம் ஆண்டு மேற்கோள்ளப்பட்ட இந்திய மக்கள் தொகை கணக்கெடுப்பின்படி, அவனூரின் மக்கள் தொகை 5732 ஆக இருந்தது. இதில் 2740 ஆண்களும் 2992 பெண்களும் இருந்தனர்.

மக்கள் தொகை கணக்கெடுப்பு நகரமான அவனூரில் 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி மக்கள் தொகை 7,879 ஆக இருந்தது.  இதில் 3,815 ஆண்களும் 4,064 பெண்களும் இருந்தனர். 0-6 வயதுடைய குழந்தைகளின் எண்ணிக்கை 692 ஆகும்.  அவனூர் மொத்த மக்கள் தொகையில் இது 8.78% ஆகும். ஆண், பெண் பாலின விகிதம் 1065 ஆக இருந்தது. மாநில சராசரியான 1084 என்பதை விட இது குறைவாகும். அவனூர் நகரத்தின் கல்வியறிவு விகிதம் மாநில சராசரியான 94.00% என்பதை விட அதிகமாக 94.71% ஆக இருந்தது. இதில் ஆண்களின் கல்வியறிவு சுமார் 96.34% ஆகவும், பெண்களின் கல்வியறிவு விகிதம் 93.20% ஆகவும் இருந்தது. 

## மேற்கோள்கள்
.
2. 

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:திருச்சூர் மாவட்டம்
அன்னகரா

**அன்னகரா** (*Annakara*) என்பது இந்தியாவின் கேரள மாநிலம்  திருச்சூர் மாவட்டத்தில் உள்ள ஒரு கிராமமாகும். கெச்சேரி ஆற்றின் மேற்குக் கரையில் அமைந்துள்ள இக்கிராமம்  முன்னர் ஒரு எல்லை கிராமமாக இருந்தது. மெட்ராசு மாகாணத்தின் மலபார் பகுதிக்கும் கொச்சி இராச்சியத்திற்கும்  அருகில் அமைந்திருந்தது. அன்னகாரா கிராமம் முல்லசேரி கிராம பஞ்சாயத்தின் கீழ் வருகிறது. சிரக்கல் பகவதி கோயில் ஒன்று இந்தக் கிராமத்தில் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அன்னகராவின் மக்கள் தொகை 8125 ஆக இருந்தது. இம்மக்கள் தொகையில் 3851 ஆண்கள் மற்றும் 4274 பெண்கள் இருந்தனர்.

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பில்  அன்னகராவின் மக்கள் தொகை 9511 ஆக இருந்தது. இம்மக்கள் தொகையில் 4536 ஆண்கள் மற்றும் 4975 பெண்கள் இருந்தனர்.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:திருச்சூர் மாவட்டம்
சூலிச்சேரி

**சூலிச்சேரி** (*Choolissery*) என்பது இந்தியாவின் கேரள மாநிலம்  திருச்சூர் மாவட்டத்தில் உள்ள ஒரு குடியிருப்புப் பகுதியாகும். நெல் வயல்களால் சூழப்பட்டுள்ள இக்கிராமம்  திருச்சூர் நகரத்திலிருந்து 5 நிமிட பயண தூரத்தில் உள்ளது. சூலிச்சேரி முன்பு ஓய்வூதியதாரர்களின் சொர்க்கமாகக் கருதப்பட்டது, ஆனால் சமீபத்தில் இது திருச்சூர் நகரத்திற்கு அருகிலுள்ள முக்கிய குடியிருப்பு மையங்களில் ஒன்றாக மாறியுள்ளது. நகர மையம், மருத்துவமனைகள், நெடுஞ்சாலைகள், பள்ளிகள் போன்றவற்றுக்கு இங்கிருந்து எளிதாக அணுக முடியும். சூலிச்சேரியின் பசுமையான நெல் வயல்கள் காரணமாக இன்னும் புதிய மாசுபடாத காற்று மற்றும் தண்ணீரை இங்கிருந்து அனுபவிக்க முடியும். அவனூர் கிராமப் பஞ்சாயத்திற்கு உட்பட்ட பகுதியாக உள்ளது.

## போக்குவரத்து
சூலிச்சேரி சாலை மற்றும் தொடருந்து மூலம் நன்கு இணைக்கப்பட்டுள்ளது. திருச்சூரில் அரசு மருத்துவக் கல்லூரிக்கு அருகிலும் உள்ளது. திருச்சூர் தொடருந்து நிலையம் 7 கிலோமீட்டர் தொலைவிலும் , பொங்குன்னம் தொடருந்து நிலையம் 5.5 கிலோமீட்டர் தொலைவிலும் உள்ளன.

## மேற்கோள்கள்
.

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:திருச்சூர் மாவட்டம்
மங்கொம்பு - 22

**மங்கொம்பு - 22** *(MO 22 - Sreyas)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 2015 ஆம் ஆண்டு வெளியிடப்பட்ட இந்நெல் வகையை, **சிரேயாசு** என்ற பெயரிலும் அழைக்கப்படுகிறது.

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 – 120 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் இலையுறை கருகல், இலையுறை அழுகல் மற்றும் பழுப்பு நிறத் தத்துப்பூச்சிக்கு எதிர்ப்புத் திறன் கொண்டது. அதிக மகசூல் தரக்கூடிய இந்த குள்ள நெல் இரகம்,  ஒரு எக்டேருக்கு சுமார் 7,000 முதல், 7,500  கிலோ வரை  கூல மகசூல் தருவதாக கூறப்படுகிறது.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
பூக்காலம்

**பூக்காலம்** (*Pookkaalam*) என்பது கணேஷ் ராஜ் எழுதி இயக்கி 2023ஆம் ஆண்டு இந்திய மலையாள மொழி நகைச்சுவை நாடகத் திரைப்படமாகும். இதில் விஜயராகவன் 100 வயது முதியவராக நடிக்க, அவருக்கு இணையாக கே. பி. ஏ. சி. லீலா நடித்தார்.

பூக்களம் 8 ஏப்ரல் 2023 அன்று வெளியிடப்பட்டது. இது 54ஆவது ஐ. எஃப். எஃப். ஐ இந்திய பனோரமா பிரிவில் இடம்பெற்றது.

## கதை
பூக்காலம் என்பது இட்டூப் மற்றும் கொச்சு திரேசம்மாவினையும் அவர்களைச் சுற்றியுள்ள மக்களின் வாழ்க்கையின் கதை.

## நடிப்பு

* இட்டூப் கதாபாத்திரத்தில் விஜயராகவன்
* வழக்கறிஞர் ஜிக்குமோனாக பேசில் ஜோசப்
* நீதிபதி ரவியாக வினீத் ஸ்ரீனிவாசன்
* மாயா தட்டக்கத்து கொச்சு திரேசியம்மாவாக கே. பி. ஏ. சி. லீலா, இளம் கொச்சு த்ரேஸியம்மாவாக இட்டூப்பின் மனைவி நந்தினி கோபாலகிருஷ்ணன்
** இளம் கொச்சு திரேசியம்மாவாக நந்தினி கோபாலகிருஷ்ணன்
* இட்டூபின் மூத்த மகன் ஜானிமானாக ரோசன் மேத்யூ
* இட்டுப்பின் மூத்த மகள், அலம்மாவாக சரசா பாலுசேரி
* இட்டூப்பின் இரண்டாவது மகள் கிளாராவாக சுஹாசினி மணிரத்னம்
* இராதா கோமதி-ரொசம்மா, இட்டூப்பின் மூன்றாவது மகள்
* இட்டூப்பின் இளைய மகள் எல்சம்மாவாக கங்கா மீரா
* புத்தன்வீட்டில் கொச்சுசெப்பாக ஜகதீஷ்
* வழக்கறிஞர் நாராயணன் பிள்ளையாக ஜானி ஆண்டனி
* எல்சிமாவின் மகளாக அன்னு ஆண்டனி
* எல்சியின் வருங்கால மனைவி சுசிலாவாக அருண் குரியன்
* எல்சம்மாவின் கணவராக வேணு வேடத்தில் அபு சலீம்
* சேவியராக வி. சுரேஷ் தம்பனூர்
* எல்சம்மாவின் மகனான தந்தை கேப்ரியலாக சரத் சபா
* மைக்கேல் மற்றும் ஏஞ்சலோவாக அமல் ராஜ் மற்றும் கமல் ராஜ்
* டின்சி மற்றும் டோனாவாக காவ்யா மற்றும் நவ்யா
* கின்னசு கதாபாத்திரத்தில் அருண் அஜிகுமார்
* சுஷீலின் தாயாக கனகலதா
* கொச்சுசெப்பின் மகனாக அரிஷ் பெங்கன்
* செக்சுடனாக கொச்சு பிரேமான்
* ஜோதிடராக இரஞ்சினி அரிதாசு
* கே. சி. உன்னிகிருஷ்ணன் வேடத்தில் செபின் பென்சன்
* நாராயணன் பிள்ளையின் மனைவியாக கிலு சோசப்
* தன்னைப் போலவே தேன் ரோஜா
* அஞ்சலி தச்சிலத்-அத்வானி அஞ்சலி

## தயாரிப்பு
தனது முதல் படமான ஆனந்தத்திற்குப் பிறகு, இயக்குனர் கணேஷ் ராஜ் பூக்காலம் படத்தின் திரைக்கதையை முடிக்க 4 ஆண்டுகள் எடுத்துக் கொண்டார். மேலும் அவர் முதல் தோற்ற சுவரொட்டியுடன் "பூக்காலம்... வளர்ச்சி, மாற்றம்,  காதல் பருவம்" என்று ஒரு குறிப்பை எழுதினார். தாமசு திருவல்லாவின் *தாமசு திருவல்லா பிலிம்சு* நிறுவனத்துடன் இணைந்து சிஎன்சி சினிமாவிற்காக வினோத் சொர்னூர் இந்தப் படத்தைத் தயாரித்தார். படத்தின் இசை, பின்னணி இசையை சச்சின் வாரியர் அமைத்துள்ளார், நடிகை அனி ரோசும் ஒரு சிறப்பு வேடத்தில் நடித்திருந்தார்.

முதன்மை புகைப்படம் எடுத்தல் 13 ஏப்ரல் 2022 அன்று தொடங்கியது. 37 நாட்கள் படப்பிடிப்புக்குப் பிறகு திசம்பர் 14 அன்று படப்பிடிப்பு முடிவடைந்தது.

## விருதுகள்

### [[தேசிய திரைப்பட விருதுகள், இந்தியா|தேசிய திரைப்பட விருதுகள்]]

* **71ஆவது தேசிய திரைப்பட விருதுகள்** (ஆகத்து 2025இல் வழங்கப்பட்ட திரைப்படங்களுக்கு 2023இல் சான்றிதழ் பெற்றது)
** சிறந்த துணை நடிகர்-விஜயராகவன் விஜயராகவன்
** சிறந்த தொகுப்பு-மிதுன் முரளி

## கேரள திரைப்பட விமர்சகர்கள் சங்க விருதுகள்

* **கேரள திரைப்பட விமர்சகர்கள் சங்க விருதுகள் 2023**
** சிறந்த நடிகர்-விஜயராகவன்விஜயராசவானை
** சிறந்த துணை நடிகை-கே. பி. ஏ. சி. லீலா
** சிறந்த ஒப்பனை-ரோனெக்ஸ் சேவியர் 

## மேற்கோள்கள்

பகுப்பு:2023 மலையாளத் திரைப்படங்கள்
அமலா நகர்

**அமலா நகர்** (*Amala Nagar*) என்பது இந்தியாவின் கேரள மாநிலம்  திருச்சூர் மாவட்டத்தில் உள்ள ஒரு கிராமமாகும்.திருச்சூர் மாவட்டத்தின் மருத்துவக் கல்லூரிகளில் ஒன்றான அமலா மருத்துவ அறிவியல் நிறுவனம் இங்கு அமைந்துள்ளதால் இப்பெயரே இந்த இடத்திற்கு சூட்டப்பட்டது.குட்டிப்புரம் வரை நீண்டு செல்லும் மாநில நெடுஞ்சாலை எண் 69 இல் அமலா நகர் உள்ளது. அருகில் விலங்கான் குன்னு மலை இருக்கும் காரணத்தால் முன்னர் விலங்கான் என்று அழைக்கப்பட்டது. பல்வேறு கோயில்கள், தேவாலயம் மற்றும் ஒரு மசூதி மற்றும் பல்வேறு மத்திய மற்றும் மாநில பாடத்திட்ட பள்ளிகள் இங்குள்ளன. சிறீராமகிருட்டிணா ஆசிரமம் மற்றும் சாரதா வித்யாபீடம் ஆகியவையும் உள்ளன. சிறீராமகிருட்டிணா ஆசிரமம் ஆண்களுக்கான பள்ளியையும், சாரதா வித்யாபீடம் பெண்களுக்கான பள்ளியையும் நடத்துகிறது. சோபா சிட்டி பேரங்காடி அமலா நகரிலிருந்து சுமார் 4 கி.மீ தொலைவில் உள்ளது.

## மேற்கோள்கள்
.

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:திருச்சூர் மாவட்டம்
சிட்டிலப்பிள்ளி

**சிட்டிலப்பிள்ளி** (*Chittilappilly*) என்பது இந்தியாவின் கேரள மாநிலம்  திருச்சூர் மாவட்டத்தில் உள்ள ஒரு கிராமமாகும். இக்கிராமம் சிட்டிலிப்பிள்ளி அதாட்டு கிராமப் பஞ்சாயத்தின் ஒரு பகுதியுமாகும். கைப்பரம்பு மற்றும் தோலூர் கிராம பஞ்சாயத்துகளின் எல்லைகளுக்கு அருகில் இக்கிராமம் உள்ளது. 

## மக்கள் தொகையியல்
2001ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சிட்டிலப்பள்ளியின் மக்கள் தொகை 5768 ஆகும். இதில் 2821 ஆண்கள் மற்றும் 2947 பெண்கள் இருந்தனர். 

மக்கள் தொகை கணக்கெடுப்பு நகரமான சிட்டிலப்பள்ளியின் மக்கள் தொகை 2011 ஆம் ஆண்டில்  6,988 ஆகும். இதில் 3,340 ஆண்கள், 3,648 பெண்கள் இருந்தனர். 

## மேற்கோள்கள்
.

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:திருச்சூர் மாவட்டம்
கைராகர் சட்டமன்றத் தொகுதி

**கைராகர் சட்டமன்றத் தொகுதி** *(Khairagarh Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராஜ்நாந்துகாவ் மாவட்டத்தில் அமைந்துள்ளது. கைராகர், இராஜ்நந்த்கான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
வசந்தத்தின்றெ கனல்வழிகளில்

***வசந்தத்தின்றெ கனல் வழிகளில்*** (*Vasanthathinte Kanal Vazhikalil*) என்பது 2014 ஆம் ஆண்டு வெளியான மலையாள அரசியல் நாடகத் திரைப்படமாகும். இதை தயாரிப்பாளரும், எழுத்தாளரும், பாடலாசிரியருமான அனில் வி நாகேந்திரன் இயக்கியுள்ளார். இப்படத்தில் சமுத்திரக்கனி, தாமரை ஆகியோர் முக்கிய வேடங்களில் நடித்துள்ளனர். முகேஷ், சுதீஷ், சுரபி, ரித்தேஷ்,  பைஜு வி. கே ஆகியோர் துணை வேடங்களில் நடித்துள்ளனர். 

44 வது கேரள அரசு திரைப்பட விருதுகளில் அம்பூட்டி சிறந்த பின்னணி குரல் கலைஞருக்கான விருதைப் பெற்றார். 

இப்படத்தின் இரண்டாம் பாகமாக வீரவணக்கம் (2025) என்ற தமிழ்ப்படம் உள்ளதாக அதன் படக் குழு தெரிவித்தது.

## கதைக்களம்
இந்தப் படம் ஒரு கிராமத்தில் ஏற்படும் அரசியல் அமைதியின்மையையும், கேரளத்தில் விடுதலைக்கு முந்தைய காலத்தில் மூன்று பொதுவுடமைத் தலைவர்களான பி. கிருஷ்ணப் பிள்ளை, இ. எம். எஸ். நம்பூதிரிபாடு, ஏ. கே. கோபாலன் ஆகியோரின் எழுச்சியையும் பற்றியதாக உள்ளது.

## நடிகர்கள்

*பி. கிருஷ்ணப் பிள்ளையாக சமுத்திரக்கனி  (பின்னணிக்குரலை அம்பூட்டி கொடுத்துள்ளார்)
*ஏ. கே. கோபாலனாக பைஜு வி.கே.
*ஈ.எம்.எஸ்.நம்பூதிரிபாடாக சுதீஷ்
*தாமரை
*ஊடகவியலாளராக முகேஷ் 
*சித்திக்
*சிருதாவாக சுரபி  
*ரைரு நம்பியாராக ரித்தேஷ்
*மாதவியம்மாவாக கே. பி. ஏ. சி. இலலிதா  
* பி. கே. மேதினி
*தேவன்
* பரணி
*பீமன் ரகு 
*உன்னிகிருஷ்ணன் நம்பூதிரி
*பிரேம்குமார்
*தேயாக சாரி 
* மாதங்கியாக கோபிகா அனில்
*அந்தர்ஜனமாக ஊர்மிளா உன்னி 
*தர்மஜன் போல்கட்டி
*தேவிகா நம்பியார்

## தயாரிப்பு
இ. எம். எஸ். நம்பூதிரிபாட், ஏ. கே. கோபாலன், பி. கிருஷ்ணப் பிள்ளை ஆகியோரின் இடதுசாரி அரசியல் பற்றிய வரலாறுகளை எழுதிய பிறகு, நாகேந்திரன் இந்த அரசியல்வாதிகளைப் பற்றிய திரைப்படப் பணியில் ஈடுபட்டார். இப்படத்தில் சுதீஷ், பைஜு, சமுத்திரக்கனி  ஆகியோர் முறையே நம்பூதிரிபாட், கோபாலன், கிருஷ்ணப் பிள்ளை வேடங்களில் நடித்தனர். படத்திற்காக கொல்லத்தின் சூரநாட்டில் 6 கிலோமீட்டர் நீளத்தில் செட் அமைக்கப்பட்டது. மேலும் நவீன காலத்தின் வசதிகளான சமிக்ஞைகள், மின் கம்பங்கள், மின் கம்பிகள் போன்றவை அகற்றப்பட்டன. மூவாயிரம் நடிகர்கள் படத்தில் நடித்தனர். அவர்களில் பலர் நடிப்பு பயிற்சி பெற்ற தொழிலாளர்களாவர். ஒளிப்பதிவாளர் கவியரசு இந்தப் படத்தின் மூலம் மலையாளத் திரையுலகில் அறிமுகமானார். இந்திய விடுதலை இயக்கத்தின் உண்மையான காட்சிகள் படத்தில் சேர்க்கப்பட்டன. 

## இசை
எட்டு இசையமைப்பாளர்கள் திரைப்படப் பாடல்களுக்கு இசையமைத்தனர். இருபது பாடகர்கள் பாடல்களைப் பாடினர். இந்தப் படம் வெ. தட்சிணாமூர்த்தி இசையமைத்த கடைசிப் படமாகும். செயற்பாட்டாளர் பி. கே. மேதினி இந்தப் படத்தில் நடித்ததோடு, ஒரு பாடலை இசையமைத்து பாடினார்.   அஞ்சல் உதயகுமார் படத்திற்கான பின்னணி இசையமைத்தார்.

## வெளியீட்டு
இந்தப் படம் முதலில் 2014 மார்ச் மாதம் வெளியானது.  படம் இடதுசாரி அரசியலை ஆதரிப்பதாக தேர்தல் ஆணையத்திடமிருந்து புகார் வந்தது. இதனால் இந்தப் படம் ஏப்ரல் மாதத்தில் மீண்டும் வெளியிடப்பட்டது. 

## மேற்கோள்கள்

## வெளி இணைப்புகள்
*
பகுப்பு:2014 மலையாளத் திரைப்படங்கள்
புழுதிவாக்கம் தொடருந்து நிலையம்

**புழுதிவாக்கம் தொடருந்து நிலையம்** (*Pulhuthivakkam railway station*) என்பது இந்தியாவின் தமிழக தலைநகர் சென்னையில் செயல்படும் சென்னை பறக்கும் தொடருந்து திட்டக் கட்டுமானத்தில் உள்ள ஒரு தொடருந்து நிலையமாகும். இந்த நிலையம் பிரத்தியேகமாக சென்னை பறக்கும் தொடருந்துத் திட்டத்தில் சேவை செய்கிறது. இந்த நிலையம் வேளச்சேரியின் சுற்றுப்புறத்திற்கு சேவை செய்கிறது.

## வரலாறு
சென்னை பறக்கும் தொடருந்துத் திட்ட வலையமைப்பின் இரண்டாம் கட்ட விரிவாக்கத்தின் ஒரு பகுதியாக புல்ஹுதிவாக்கம் நிலையம் 2013இல் திறக்கப்படும் என்று எதிர்பார்க்கப்பட்டது, ஆனால் 2022இல் கட்டுமானப் பணிகள் நடந்து கொண்டிருந்தன. 2018ஆம் ஆண்டில் ரயில் பாதை கட்டுமானத்திற்காக நிலம் கையகப்படுத்துவதற்கு எதிரான அனைத்து வழக்குகளையும் நீதிமன்றம் தள்ளுபடி செய்த நிலையில், இந்த நிலையம் 2019ஆம் ஆண்டின் இறுதிக்குள் நிறைவடையும் என்று எதிர்பார்க்கப்பட்டது.

## தட அமைப்பு

## சேவை
சென்னை பறக்கும் தொடருந்துத் திட்ட வழித்தடத்தில் பரங்கிமலை செல்லும் பாதையில் புழுதிவாக்கம் நிலையம் 19ஆவது நிலையமாக இருக்கும். பரங்கிமலையிலிருந்து திரும்பும் திசையில், சென்னை கடற்கரை நிலையத்தை நோக்கிய மூன்றாவது நிலையமாக இது இருக்கும்.

## மேலும் காண்க
* சென்னை பறக்கும் தொடருந்துத் திட்டம்
* சென்னை புறநகர் இருப்புவழி
* சென்னை மெட்ரோ
* சென்னையில் போக்குவரத்து

## மேற்கோள்கள்

பகுப்பு:சென்னையில் உள்ள தொடருந்து நிலையங்கள்